บ้าไปแล้ว!”เอ็กซอนโมบิล” คาดอีก 24 ปี อุปสงค์พลังงานทั่วโลกพุ่ง 25%
บ้าไปแล้ว!"เอ็กซอนโมบิล" คาดอีก 24 ปี อุปสงค์พลังงานทั่วโลกพุ่ง 25%
26 ม.ค. 2559

เอ็กซอน โมบิล คอร์ป เปิดเผยว่า อุปสงค์พลังงานจะปรับตัวขึ้น 25% ทั่วโลกภายในปี 2583 (หรืออีก 24 ปี) พร้อมกับคาดว่า การใช้น้ำมันดิบจะยังคงมีสัดส่วนมากที่สุดในบรรดาแหล่งพลังงานประเภทอื่นๆ ในระยะเวลา 25 ปีข้างหน้า เนื่องจากการขยายตัวของประชากรและมาตรฐานการครองชีพที่สูงขึ้น
ส่วนอุปสงค์ก๊าซธรรมชาติคาดว่าจะขยายตัวมากกว่าแหล่งพลังงานอื่นๆ และคิดเป็น 40% ของการปรับตัวขึ้นโดยรวม
ทั้งนี้ เอ็กซอน โมบิล ใช้ปี 2557 เป็นเกณฑ์อ้างอิงตัวเลขทั้งหมดในรายงาน ซึ่งอุปทานน้ำมันดิบจะปรับตัวขึ้นอย่างมากจากการผลิตน้ำมันจากชั้นหินดินดาน เหมืองทรายน้ำมัน และแหล่งน้ำมันใต้พิภพ
อนึ่งการคาดการณ์ครั้งนี้ถือเป็นการคาดการณ์ที่ยาวนานถึง 2 ทศวรรษว่าจะมีอุปสงค์พลังงานปรับตัวขึ้น 25% ตรงนี้เป็นเรื่องที่น่าทึ่งอย่างมาก เพราะในช่วง 10 ปี ข้างหน้า ผู้ประกอบการส่วนใหญ่จะมุ่งเน้นไปที่เรื่องพลังงานไฟฟ้าเป็นหลัก จึงสงสัยว่าการใช้น้ำมันจะเพิ่มขึ้นตามที่มีการคาดการณ์ดังกล่าวจริงไหม